[pic] | EVROPSKA KOMISIJA |

Bruselj, 14.4.2011

COM(2011) 207 konč.

2011/0086 (NLE)

Predlog

UREDBA SVETA

o spremembi Uredbe (ES) št. 1292/2007 o uvedbi dokončne protidampinške dajatve na uvoz folije iz polietilen tereftalata (PET) s poreklom iz Indije

OBRAZLOŽITVENI MEMORANDUM

1. OZADJE PREDLOGA

2. Razlogi za predlog in njegovi cilji

Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (v nadaljnjem besedilu: osnovna uredba), v postopku glede uvoza folije iz polietilen tereftalata (PET) s poreklom iz Indije.

Dokončni ukrepi so v veljavi, uvedeni pa so bili z Uredbo Sveta (EU) št. 1292/2007 z dne 30. oktobra 2007. Upoštevajo izravnalne dajatve, ki so bile v veljavi vzporedno v času uvedbe dokončnih ukrepov. Te izravnalne dajatve so prenehale veljati 9. marca 2011, zato je treba stopnje dajatev ponovno prilagoditi.

- Splošno ozadje

Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

- Obstoječe določbe na področju, na katero se nanaša predlog

Dokončni ukrepi so v veljavi, uvedeni pa so bili z Uredbo Sveta (EU) št. 1292/2007 z dne 30. oktobra 2007.

- Usklajenost z drugimi politikami in cilji Unije

Uredba Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti.

3. POSVETOVANJE Z ZAINTERESIRANIMI STRANMI IN OCENA UčINKA

4. Posvetovanje z zainteresiranimi stranmi

Zainteresirane strani, na katere se nanaša postopek, so imele možnost, da med preiskavo zagovarjajo svoje interese v skladu z določbami osnovne uredbe.

- Zbiranje in uporaba izvedenskih mnenj

Zunanje strokovno mnenje ni bilo potrebno.

- Ocena učinka

Ta predlog je posledica izvajanja osnovne uredbe.

Osnovna uredba ne vključuje splošne ocene učinka, vendar vsebuje izčrpen seznam pogojev, ki jih je treba oceniti.

5. PRAVNI ELEMENTI PREDLOGA

6. Povzetek predlaganih ukrepov

Priloženi predlog za Uredbo Sveta določa naslednje ukrepe:

1) Stopnja preostalih protidampinških dajatev in stopnja protidampinških dajatev za posamezne družbe bosta ponovno pregledani. Preklicano bo zlasti znižanje, ki se je uporabljalo glede na dejstvo, da so bile izravnalne dajatve tudi v veljavi.

2) Glede proizvajalca izvoznika MTZ Polyfilms Ltd (v nadaljnjem besedilu: MTZ Polyfilms) na podlagi sodbe Splošnega sodišča z dne 17. novembra 2009 v zadevi T-143/06[1] (v nadaljnjem besedilu: sodba) za uvoz v Evropsko unijo folije iz PET, ki jo proizvaja družba MTZ Polyfilms, ne veljajo več protidampinški ukrepi, uvedeni z Uredbo (ES) št. 366/2006 in Uredbo (ES) št. 1292/2007. Na družbo MTZ Polyfilms zato priloženi predlog ne vpliva in bo ostala oproščena protidampinške dajatve. Za družbo MTZ Polyfilms velja izvedbeni postopek, ki je bil uveden z obvestilom, objavljenim v Uradnem listu Evropske unije [2].

Zato se predlaga, da Svet sprejme priloženi predlog uredbe.

- Pravna podlaga

Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

- Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

- Načelo sorazmernosti

Predlog je v skladu z načelom sorazmernosti iz naslednjih razlogov:

oblika ukrepov je opisana v navedeni osnovni uredbi in ne dopušča odločanja na nacionalni ravni;

navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja.

- Izbira instrumentov

Predlagani instrument: uredba.

Druga sredstva ne bi bila primerna iz naslednjega razloga:

druga sredstva ne bi bila primerna, ker osnovna uredba ne določa drugih možnosti.

7. PRORAČUNSKE POSLEDICE

Predlog ne vpliva na proračun Unije.

2011/0086 (NLE)

Predlog

UREDBA SVETA

o spremembi Uredbe (ES) št. 1292/2007 o uvedbi dokončne protidampinške dajatve na uvoz folije iz polietilen tereftalata (PET) s poreklom iz Indije

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[3] (v nadaljnjem besedilu: osnovna protidampinška uredba), in zlasti člena 14(1) Uredbe,

ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti[4] (v nadaljnjem besedilu: osnovna protisubvenicijska uredba), in zlasti člena 18(1) Uredbe,

ob upoštevanju predloga, ki ga je po posvetovanju s svetovalnim odborom predložila Evropska komisija (v nadaljnjem besedilu: Komisija),

ob upoštevanju naslednjega:

8. Postopek

9. Po preiskavi (v nadaljnjem besedilu: prvotna protisubvencijska preiskava) je Svet 10. decembra 1999 z Uredbo (ES) št. 2597/1999 uvedel dokončno izravnalno dajatev na uvoz folije iz polietilen tereftalata (PET) s poreklom iz Indije[5]. Po protidampinški preiskavi (v nadaljnjem besedilu: prvotna protidampinška preiskava) in po uvedbi začasne protidampinške dajatve z Uredbo Komisije (ES) št. 367/2001 24. februarja 2001[6] je bila z Uredbo Sveta (ES) št. 1676/2001 z dne 13. avgusta 2001[7] uvedena dokončna protidampinška dajatev na folijo iz PET s poreklom iz Indije.

10. Dne 8. marca 2006 sta bili objavljeni dve uredbi Sveta glede uvoza folije iz PET s poreklom iz Indije: Uredba (ES) št. 367/2006[8], ki je sledila pregledu zaradi izteka ukrepa in ohranila dokončno izravnalno dajatev (v nadaljnjem besedilu: protisubvencijska uredba o pregledu zaradi izteka ukrepa), in Uredba (ES) št. 366/2006[9] (v nadaljnjem besedilu: protidampinška uredba o spremembi), ki je sledila preiskavi v zvezi z delnim vmesnim pregledom in s katero je bila spremenjena dokončna protidampinška dajatev na tak uvoz.

11. Po pregledu zaradi izteka ukrepa je bila 6. novembra 2007 z Uredbo Sveta (ES) št. 1292/2007 uvedena dokončna protidampinška dajatev na uvoz folije iz PET s poreklom iz Indije[10].

12. Dne 20. maja 2010 je bilo v Uradnem listu Evropske unije objavljeno obvestilo[11]. V obvestilu so bile strani obveščene, da glede na sodbo Splošnega sodišča s 17. novembra 2009 v zadevi T-143/06[12] (v nadaljnjem besedilu: sodba) za uvoz v Evropsko unijo folije iz PET, ki jo proizvaja družba MTZ Polyfilms Limited (v nadaljnjem besedilu: MTZ Polyfilms) ne veljajo več protidampinški ukrepi, uvedeni s protidampinško uredbo o spremembi in Uredbo (ES) št. 1292/2007, in da se morajo dokončne protidampinške dajatve, ki so bile plačane v skladu s tema uredbama o uvozu folije iz PET, ki jo proizvaja družba MTZ Polyfilms, povrniti ali odpustiti. Obvestilo je prav tako delno ponovno odprlo zadevno preiskavo v zvezi s protidampinškim pregledom glede uvoza folije iz PET s poreklom, med drugim, iz Indije za izvajanje navedene sodbe Splošnega sodišča v zvezi z družbo MTZ Polyfilms.

13. Izravnalna dajatev, ki je bila uvedena s protisubvencijsko uredbo o pregledu zaradi izteka ukrepa, je prenehala veljati 9. marca 2011[13] v skladu s členom 18(1) osnovne protisubvencijske uredbe. V skladu z načelom, da za noben izdelek ne smejo hkrati veljati protidampinške in izravnalne dajatve za obravnavanje enih in istih razmer, ki izhajajo iz dampinga ali iz izvoznega subvencioniranja, so bile stopnje protidampinških dajatev, uvedene z Uredbo (ES) št. 1292/2007, določene ob upoštevanju zneska izravnalne dajatve, uvedene s protisubvencijsko uredbo o pregledu zaradi izteka ukrepa, v skladu s členom 14(1) osnovne protidampinške uredbe. Glede na iztek izravnalne dajatve je treba zdaj prilagoditi stopnje protidampinških dajatev.

14. Stopnje protidampinških dajatev po izteku izravnalne dajatve za enak uvoz

Uvodna opomba

15. Kot je navedeno v uvodni izjavi (5) je zaradi izteka izravnalne dajatve na folijo iz PET s poreklom iz Indije 9. marca 2011 treba prilagoditi stopnje protidampinških dajatev. Protidampinško dajatev, določeno z Uredbo Sveta (ES) št. 1292/2007, sestavlja stopnja dampinga, zmanjšana za stopnjo subvencioniranja v zvezi z izvoznimi subvencijami. Zaradi izteka izravnalne dajatve je treba ponovno določiti stopnje protidampinških dajatev.

Določitev stopnje protidampinške dajatve

16. V skladu s členom 9(4) osnovne protidampinške uredbe znesek protidampinške dajatve ne presega določenih stopenj dampinga, ampak mora biti nižji od navedene stopnje, če bi taka nižja dajatev zadoščala za odpravo škode industriji Unije. Stopnjo dajatve je zato treba določiti na najnižji stopnji dampinga in odprave škode.

17. Pri tem je treba opozoriti, da je bila pri prvotni protidampinški preiskavi stopnja odprave škode v vseh primerih nad stopnjo dampinga, kot je določeno v uvodni izjavi (195) Uredbe Komisije (ES) št. 367/2001 in potrjeno v uvodni izjavi (74) Uredbe Sveta (ES) št. 1676/2001. Zato je treba protidampinško dajatev določiti v višini stopenj dampinga, določenih glede na različne indijske proizvajalce, ki so:

Družba | Stopnja dampinga in stopnja protidampinške dajatve | Sklicevanje |

Ester Industries Limited | 29,3 % | Uredba Sveta (ES) št. 366/2006 |

Garware Polyester Limited | 0 % | Izvedbena uredba Sveta (EU) št. 38/2011[14] |

Jindal Poly Films Limited | 0 % | Uredba Sveta (ES) št. 1676/2001* |

Polyplex Corporation Limited | 3,7 % | Uredba Sveta (ES) št. 366/2006 |

SRF Limited | 15,5 % | Uredba Sveta (ES) št. 1424/2006[15] |

Uflex Limited | 3,2 % | Uredba Sveta (ES) št. 366/2006** |

Vacmet India Limited | 0 % | Izvedbena uredba Sveta (EU) št. 205/2011[16] |

Vse druge družbe (razen družbe MTZ Polyfilms) | 29,3 % | Uredba Sveta (ES) št. 366/2006 |

* Družba Jindal Poly Films Limited je bila takrat znana kot družba Jindal Polyester Limited

** Družba Uflex Limited je bila takrat znana kot družba Flex Industries Limited

18. Vsi znani indijski proizvajalci izvozniki folije iz PET, indijski organi in predstavniki industrije folije iz PET Unije so obveščeni o navedenem poteku dejavnosti.

19. Po obvestilu je več indijskih družb trdilo, da ker pregled zaradi izteka ukrepa za izravnalne ukrepe ni bil zahtevan, je bila industrija Unije očitno v dobrem stanju in je zato treba tudi odpraviti protidampinške ukrepe. Proizvajalec izvoznik je trdil, da je treba povprečno stopnjo dampinga vzorca ponovno izračunati, saj je po vmesnem pregledu družba Garware Polyester Limited, ki je bila ena od družb v vzorcu, postala predmet pregledane individualne stopnje dampinga. Opozoriti je treba, da obe trditvi presegata omejen obseg trenutne uredbe, katere cilj je zgolj prilagoditev obstoječih stopenj protidampinških dajatev po izteku sočasnih izravnalnih ukrepov glede istega uvoza. Vsako zahtevo za spremembo stopnje protidampinških dajatev po domnevni spremembi okoliščin je treba predložiti v skladu s členom 11(3) osnovne uredbe. Zato je treba te trditve zavrniti.

20. Indijski proizvajalec izvoznik je trdil, da mora Komisij zdaj, ko se je izravnalna dajatev iztekla, odobriti prilagoditev cene indijskim izvoznikom s shemo DEPB, ki je bila zavrnjena med prvotno preiskavo in delnim vmesnim pregledom. Ne glede na to, ali je tako trditev mogoče preučiti v okviru trenutne uredbe o spremembi, je treba opozoriti, da kot je povzeto v uvodni izjavi (50) Uredbe Komisije (EK) št. 367/2001 in uvodni izjavi (47) protidampinške uredbe o spremembi, trditev o spremembi cene za DEPB ni bila sprejeta, saj zadevni proizvajalci niso pokazali, da ugodnosti DEPB na primerljivost cene med domačimi cenami in prodajnimi cenami v EU niso vplivale. Ker se navedeni položaj z iztekom izravnalne dajatve ni spremenil, je treba to trditev zavrniti.

21. Druge bistvene pripombe niso bile prejete. Stopnje dajatev je zato treba spremeniti na višino stopnje dampinga, kot je navedeno v razpredelnici v uvodni izjavi (8) –

SPREJEL NASLEDNJO UREDBO:

Člen 1

Uredba (ES) št. 1292/2007 se spremeni:

22. člen 2(2) se nadomesti z naslednjim:

„2. Stopnja dokončne protidampinške dajatve za neto ceno franko meja Unije pred plačilom dajatve za izdelke, ki jih proizvajajo spodaj navedene družbe, je:

Družba | Dokončna dajatev (%) | Dodatna oznaka TARIC |

Ester Industries Limited 75-76, Amrit Nagar, Behind South Extension Part-1, New Delhi — 110 003, Indija | 29,3 | A026 |

Garware Polyester Limited Garware House, 50-A, Swami Nityanand Marg, Vile Parle (East), Mumbai 400 057, Indija | 0 | A028 |

Jindal Poly Films Limited 56 Hanuman Road, New Delhi 110 001, Indija | 0 | A030 |

Polyplex Corporation Limited B-37, Sector-1, Noida 201 301, Dist. Gautam Budh Nagar, Uttar Pradesh, Indija | 3,7 | A032 |

SRF Limited Block C, Sector 45, Greenwood City, Gurgaon 122 003, Haryana, Indija | 15,5 | A753 |

Uflex Limited A-1, Sector 60, Noida 201 301, (U.P.), Indija | 3,2 | A027 |

Vacmet India Limited Anant Plaza, IInd Floor, 4/117-2A, Civil Lines, Church Road, Agra 282 002, Uttar Pradesh, Indija | 0 | A992 |

Vse druge družbe (razen družbe MTZ Polyfilms Limited – dodatna oznaka TARIC A031[17]) | 29,3 | A999“ |

Člen 2

Ta uredba začne veljati na dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik[pic][pic][pic]

[1] Zbirka odločb 2009, stran II-04133.

[2] UL C 131, 20.5.2010, str. 3.

[3] UL L 343, 22.12.2009, str. 51.

[4] UL L 188, 18.7.2009, str. 93.

[5] UL L 316, 10.12.1999, str. 1.

[6] UL L 55, 24.2.2001, str. 16.

[7] UL L 227, 23.8.2001, str. 1.

[8] UL L 68, 8.3.2006, str. 15.

[9] UL L 68, 8.3.2006, str. 6.

[10] UL L 288, 6.11.2007, str. 1.

[11] UL C 131, 20.5.2010, str. 3.

[12] Zbirka odločb 2009, stran II-04133.

[13] Obvestilo o izteku, UL C 68, 3.3.2011, str. 6.

[14] UL L 15, 20.1.2011, str. 1.

[15] UL L 270, 29.9.2006, str. 1.

[16] UL L 58, 3.3.2011, str. 14.

[17] Glede družbe MTZ Polyfilms Limited (New India Centre, 5th Floor, 17 Co-operage Road, Mumbai 400039, Indija), se sklicevanje nanaša na obvestilo, objavljeno v UL C 131, 20.5.2010, str. 3.